## **Zodpovedná osoba a poučenie podľa § 10 ods. 5 zákona č. 54/2019 Z.z.**

## **o ochrane oznamovateľov protispoločenskej činnosti v znení neskorších predpisov (ďalej len „zákon o ochrane oznamovateľov“)**

Zákon o ochrane oznamovateľov upravuje podmienky poskytovania ochrany osobám pred neoprávneným postihom v pracovnoprávnom vzťahu v súvislosti s oznamovaním kriminality alebo inej protispoločenskej činnosti a práva a povinnosti fyzických osôb a právnických osôb pri oznamovaní protispoločenskej činnosti.

Pre zamestnávateľa zo Zákona o ochrane oznamovateľov vyplýva povinnosť určiť osobitnú organizačnú zložku alebo zodpovednú osobu, ktorá plní úlohy zamestnávateľa v oblasti spôsobu podávania, prijímania,  preverovania a evidovania všetkých podnetov a oznámení o  protispoločenskej činnosti.

Oznamovateľ, ktorý má informácie o neželanom konaní alebo chce podať oznámenie o  protispoločenskej činnosti, môže poskytnúť tieto informácie prostredníctvom jedného z nasledujúcich komunikačných kanálov SPP-distribúcia, a.s.:

1. E-mailová adresa: **vase.**[**podnety@spp-distribucia.sk**](mailto:podnety@spp-distribucia.sk)

1. Hot line *:* **+421 2 2040 2022**

1. Bezplatné telefónne číslo:  **0800 101 909**

1. POŠTOVÁ SCHRÁNKA

Písomné podania budú odoslané doporučenou poštou “Do vlastných rúk” na adresu:

* + 1. SPP – distribúcia, a.s.

**Zamestnanec poverený dohľadom na etikou** - dôverné!

             Mlynské nivy 44/b

             825 11 Bratislava

* + 1. SPP – distribúcia, a.s.

**Zodpovedná osoba za vnútorný systém vybavovania podnetov** - dôverné!

             Mlynské nivy 44/b

             825 11 Bratislava

1. Kontakty:

a) Zamestnanec poverený dohľadom na etikou:

**Ing. Marián Sanitra  +421 2 2040 2143, 0905 328 516**

b) Zodpovedná osoba za vnútorný systém vybavovania podnetov:

**JUDr. Mgr. Peter Silný     +421 2 2040 2145, 0911 882 690**

**Detaily** k pravidlám na predchádzanie a znižovanie výskytu prípadov neželaného správania vrátane podvodu a oznamovania skutočností, o ktorých sa fyzická osoba dozvedela v súvislosti s výkonom svojho zamestnania, povolania, postavenia alebo funkcie a ktoré môžu významnou mierou prispieť alebo prispeli k objasneniu protispoločenskej činnosti alebo k zisteniu alebo usvedčeniu jej páchateľa – sú uvedené v ISR – **metodický pokyn** **D.R.18.13.07 -** **Zásady predchádzania podvodom a ostatným porušeniam noriem a princípov Kódexu správania spoločnosti, monitorovanie/preverovanie oznámení z ich porušenia a oznamovanie protispoločenskej činnosti.**

Každá osoba v postavení oznamovateľa podľa § 2 písm. a) Zákona o ochrane oznamovateľov, t.j. okrem iného:

* zamestnanec
* budúci zamestnanec
* bývalý zamestnanec
* člen dozornej rady,
* člen predstavenstva,
* samostatne zárobkovo činná osoba

má ako oznamovateľ nasledovné práva:

* Oznamovateľ sa môže obrátiť so svojím oznámením o protispoločenskej činnosti na orgány príslušné na ich prijatie, môže zároveň požiadať o poskytnutie ochrany, ak ide o závažnú protispoločenskú činnosť;
* Osobitným druhom protispoločenskej činnosti je závažná protispoločenská činnosť, ktorou sú podľa § 2 písm. d) Zákona o ochrane oznamovateľov:
  + trestné činy podľa § 168, § 170, § 170b, § 177, § 212, § 213, § 217, § 221, § 226, § 233a, § 237 až 240, § 243, § 243a, § 247, § 247d, § 251a, § 252 až 254, § 261 až 263, § 266 až 268, § 271, § 278a, § 283, § 299a, § 302, § 305, § 326 až 327a, § 328 až 336b, § 336d, § 348, § 352a alebo § 374 Trestného zákona,
  + trestný čin, za ktorý Trestný zákon ustanovuje trest odňatia slobody s hornou hranicou trestnej sadzby prevyšujúcou dva roky,
  + správny delikt, za ktorý možno uložiť pokutu s hornou hranicou určenou výpočtom, alebo
  + správny delikt, za ktorý možno uložiť pokutu s hornou hranicou vo výške najmenej 30 000 €.
* V súvislosti so závažnou protispoločenskou činnosťou môže podať oznamovateľ kvalifikované oznámenie orgánom činným v trestnom konaní alebo správnym orgánom
* V rámci trestného konania:
  + Môže oznamovateľ požiadať o ochranu v rámci trestného konania v súvislosti so svojím oznámením závažnej protispoločenskej činnosti, ktorá je trestným činom;
  + Žiadosť oznamovateľ môže podať prokurátorovi písomne alebo ústne do zápisnice
  + Takáto žiadosť obsahuje meno, priezvisko, dátum narodenia a pobyt oznamovateľa, ktorý podáva žiadosť, miesto výkonu jeho práce a označenie jeho zamestnávateľa; žiadosť obsahuje aj údaje o blízkej osobe, ak je v pracovnoprávnom vzťahu k tomu istému zamestnávateľovi ako oznamovateľ alebo je v pracovnoprávnom vzťahu k zamestnávateľovi, ktorý je závislou osobou vo vzťahu k zamestnávateľovi oznamovateľa a oznamovateľ žiada o ochranu aj pre túto blízku osobu
* V rámci konania o správnom delikte:
  + Môže oznamovateľ požiadať o ochranu v rámci správneho konania v súvislosti so svojím oznámením závažnej protispoločenskej činnosti, ktorá je správnym deliktom
  + Žiadosť oznamovateľ môže podať písomne alebo ústne do zápisnice orgánu, ktorý je príslušný na konanie o správnom delikte
  + Takáto žiadosť obsahuje meno, priezvisko, dátum narodenia a pobyt oznamovateľa, ktorý podáva žiadosť, miesto výkonu jeho práce a označenie jeho zamestnávateľa; žiadosť obsahuje aj údaje o blízkej osobe, ak je v pracovnoprávnom vzťahu k tomu istému zamestnávateľovi ako oznamovateľ alebo je v pracovnoprávnom vzťahu k zamestnávateľovi, ktorý je závislou osobou vo vzťahu k zamestnávateľovi oznamovateľa a oznamovateľ žiada o ochranu aj pre túto blízku osobu
* Podanie žiadosť o ochranu v správnom konaní alebo trestnom konaní má v prípade dôvodnosti takejto žiadosti za dôsledok, že oznamovateľovi vznikne postavenie chráneného oznamovateľa
* Voči chránenému oznamovateľovi môže zamestnávateľ urobiť právny úkon alebo vydať rozhodnutie v pracovnoprávnom vzťahu, na ktorý nedal oznamovateľ súhlas, len so súhlasom Úradu na ochranu oznamovateľov (ďalej len „**Úrad**“).
* Úrad môže svojím rozhodnutím pozastaviť účinnosť pracovnoprávneho úkonu:
  + Ak sa oznamovateľ domnieva, že v súvislosti s oznámením bol voči nemu urobený pracovnoprávny úkon, s ktorým nesúhlasí, môže požiadať Úrad do 15 dní odo dňa, keď sa dozvedel o pracovnoprávnom úkone, o pozastavenie účinnosti tohto pracovnoprávneho úkonu.
  + Pozastavenie účinnosti pracovnoprávneho úkonu sa skončí uplynutím 30 dní od doručenia potvrdenia Úradu o pozastavení pracovnoprávneho úkonu. Doručením návrhu na nariadenie neodkladného opatrenia na súd počas tejto lehoty sa trvanie pozastavenia účinnosti pracovnoprávneho úkonu predlžuje až do nadobudnutia vykonateľnosti rozhodnutia súdu o tomto návrhu.
  + Bližšie informácie sú dostupné na <https://www.oznamovatelia.sk/>.